**Rondelul vegherii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Vegherii

Cu ai credinţei ochi privind

Vegherea-mi este necesară,

Căci ispitele mă înconjoară

Şi-n lanţul lor mă cuprind.

În jurul meu zilnic se-ntind

Cu-ademeniri de comoară;

Cu ai credinţei ochi privind

Vegherea-mi este necesară!

Prin harul sfânt nădăjduind

Nu-mi va fi viaţa o povară -

Ci mai de grabă mai uşoară

Spre-un ideal pus stăruind,

Cu ai credinţei ochi privind,

Vegherea-mi este necesară!

Flavius Laurian Duverna

17 aprilie 2015